শহীদ মনসুর আলী মেডিকেল কলেজ, ঢাকা

শহীদ মনসুর আলী মেডিকেল কলেজ ঢাকায় অবস্থিত একটি বেসরকারি মেডিকেল কলেজ। এটি ১৯৯৪ সালে প্রতিষ্ঠিত হয়। যা বর্তমানে বাংলাদেশের অন্যতম পুরনো শীর্ষস্থানীয় চিকিৎসাবিজ্ঞান বিষয়ক শিক্ষাপ্রতিষ্ঠান। এই প্রতিষ্ঠান হতে স্নাতক পর্যায়ে পাঁচ বছর মেয়াদি এমবিবিএস ডিগ্রি প্রদান করা হয়।

ইতিহাস
১৯৯৪-১৯৯৫ সালে প্রতিষ্ঠানটি উম্মাহ মেডিকেল কলেজ ও হাসপাতাল নামে ঢাকার মিরপুরে যাত্রা শুরু করে। উম্মাহ ফাউন্ডেশন পরিবর্তিত হয়ে প্রতিষ্ঠানটি বর্তমান নামে উত্তরায় স্থানান্তিত হয়। ২০০৭ সালের অক্টোবর মাসে এর নাম পরিবর্তন করে মওলানা ভাসানী মেডিকেল কলেজ ও হাসপাতাল করা হয় এবং মওলানা ভাসানী ট্রাস্ট মেডিকেল কলেজটি পরিচালনার দায়িত্ব গ্রহণ করে। ট্রাস্টের ও পরিচালনা পর্ষদের চেয়ারম্যান মনোনিত হন জনাব মোসাদ্দেক হোসেন। ২০০৯ সালের ফেব্রুয়ারি মাসে ডাঃ জামাল উদ্দিন চৌধুরী পরিচালনা পর্ষদের চেয়ারম্যান মনোনিত হন এবং পরবর্তিতে লায়লা আরজুমান্দ ট্রাস্টের চেয়ারম্যান হিসেবে মনোনিত হন। ২০১০ সালের ৩রা এপ্রিল, কলেজের নাম শহীদ মনসুর আলী মেডিকেল কলেজ পুনঃপ্রর্বতন করা হয় এবং পরবর্তিতে
প্রতিষ্ঠানটিকে মওলানা ভাসানী ট্রাস্ট থেকে মনসুর আলী ট্রাস্টের অধীনে নিয়ে আসা হয়। বর্তমানে লায়লা আরজুমান্দ ট্রাস্ট ও পরিচালনা পর্ষদ উভয়টির চেয়ারম্যান হিসেবে দায়িত্ব পালন করছেন।

অবস্থান
কলেজ ও হাসপাতালের স্থায়ী ভবনটি রাজধানী ঢাকার উত্তরা ১১ নং সেক্টরের ১০/বি নং রোডে অবস্থিত। এর উত্তর দিকে তুরাগ নদী ও বিশ্ব ইজতেমা ময়দান অবস্থিত। ঠিকানাঃ প্লট-২৬ ও ২৬/এ, রোড নং-১০/বি, সেক্টর-১১, উত্তরা মডেল টাউন, উত্তরা, ঢাকা-১২৩০।

অবকাঠামো
৩ একর জমির উপর নির্মিত হয় শহীদ মনসুর আলী মেডিকেল কলেজ ও হাসপাতাল। হাসপাতাল ভবনটি একাডেমিক ভবন থেকে আলাদা। এছাড়াও দক্ষ সেবিকা তৈরির জন্য কলেজটির আওতাধীন রয়েছে শহীদ মনসুর আলী নার্সিং ইনস্টিটিউট। প্রতিদিন বহির্বিভাগে চিকিৎসা সেবা নিয়ে যাচ্ছে বহু মানুষ। অন্তঃবিভাগে ভর্তিকৃত রোগীর সংখ্যাও অত্যধিক। বর্তমানে হাসপাতালটি ৭৫০ শয্যাবিশিষ্ট।

মেডিকেল কলেজ ও হাসপাতালে রয়েছে ডায়াগনস্টিক ও প্যাথলজি সেবা। এছাড়াও  কলেজটিতে নির্মিত হয়েছে সুবিশাল শহীদ মিনার।

শিক্ষার্থীদের জন্য রয়েছে ১টি ছাত্রনিবাস ও ২টি ছাত্রীনিবাস। এছাড়াও ক্যাম্পাসের ভিতরে রয়েছে "শহীদ মনসুর আলী মেডিকেল কলেজ কেন্দ্রীয় মসজিদ"।

শিক্ষার্থী, অনুষদ ও বিভাগ
বর্তমানে শমআমেক এ প্রতিবছর MBBS কোর্সে ১৪০ জন শিক্ষার্থী ভর্তি হয়। মেডিকেল কলেজটিতে আছে প্রায় ৬০০+ শিক্ষার্থী। মেডিসিন, সার্জারি, গাইনী, প্যাথলজি ফার্মাকোলজি, মাইক্রোবায়োলজি, এনাটমি, বায়োকেমিস্ট্রি, ফিজিওলজি, কমিউনিটি মেডিসিন মেডিসিন, ফরেনসিক মেডিসিন ও অন্য সব বিষয় মিলিয়ে ৩২+ টি বিভাগ নিয়ে গঠিত এই কলেজটি। বর্তমানে সর্বশেষ ব্যাচ এস.এম.-৩১।

 সহপাঠক্রমিক কার্যাবলী 
প্রতিবছর কলেজটিতে সাংস্কৃতিক সপ্তাহ, বিতর্ক প্রতিযোগিতা এবং বার্ষিক ক্রীড়া প্রতিযোগিতা অনুষ্ঠিত হয়। যেখানে শিক্ষার্থীরা স্বতঃস্ফূর্ত অংশগ্রহণ করে। এছাড়া এখানকার শিক্ষার্থী এবং চিকিৎসকরা বিভিন্ন রকমের সচেতনতামূলক দিবস পালন করে এবং সমাজসেবামূলক কার্যক্রম পরিচালনা করে।

অত্র মেডিকেল কলেজের কিছু স্বপ্নবাজ তরুণ শিক্ষার্থী এবং শিক্ষানবিশ চিকিৎসকরা "স্বপ্নের দেশ ফাউন্ডেশন" নামে একটি সমাজ সেবামূলক সংগঠন প্রতিষ্ঠা করে ২০২৪ সালে । 'দেশটা আমাদের দায়িত্বটাও আমাদের' -স্লোগানকে ধারণ করে বাংলাদেশের সর্বত্র তাদের সমাজ সেবামূলক কাজকর্ম করে যাচ্ছে।  তার মধ্যে উল্লেখযোগ্য ২০২৪-এ ফেনী ও শেরপুরে ভয়াবহ বন্যায় ত্রাণ সামগ্রী বিতরণ, গৃহ পুনর্বাসনে অনুদান প্রদান, ফ্রি মেডিকেল ক্যাম্প ও ওষুধ বিতরণ করা। এছাড়া ফাউন্ডেশনটি প্রতিবছর দেশের বিভিন্ন প্রান্তিক পর্যায়ে শীতবস্ত্র বিতরণ, দরিদ্র মানুষের স্বাস্থ্য সেবা উন্নয়নের লক্ষ্যে ফ্রি মেডিকেল ক্যাম্প, আর্থিক অনুদান প্রদান, বিভিন্ন শিক্ষা প্রতিষ্ঠানে স্বাস্থ্য ও পরিচ্ছন্নতা শিক্ষা এবং মাদ্রাসায় কোরআন শরীফ বিতরণ কার্যক্রম চলমান রয়েছে‌।

 রজত জয়ন্তী 
২০২০ সালের ফেব্রুয়ারি মাসে উদযাপিত হয় অত্র মেডিকেলের ২৫ বছর পূর্তি অনুষ্ঠান। উদ্বোধনী অনুষ্ঠানে উপস্থিত ছিলেন স্বাস্থ্য ও পরিবার কল্যাণ মন্ত্রণালয়ের সাবেক মন্ত্রী প্রয়াত মোহাম্মদ নাসিম এবং তার স্ত্রী শহীদ মনসুর আলী ট্রাস্টের চেয়ারম্যান লায়লা আরজুমান্দ।

অনুমোদন ও অধিভুক্তি

শহীদ মনসুর আলী মেডিকেল কলেজ অনুমোদিত হয়েছে:

• স্বাস্থ্য ও পরিবার কল্যাণ মন্ত্রণালয়, বাংলাদেশ সরকার কর্তৃক অনুমোদিত।

• গণপ্রজাতন্ত্রী বাংলাদেশ সরকার কর্তৃক অনুমোদিত

• ঢাকা বিশ্ববিদ্যালয় অধিভুক্ত

• বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) কর্তৃক স্বীকৃত।

• আন্তর্জাতিক মেডিকেল এডুকেশন ডিরেক্টরী -এর তালিকাভুক্ত

•আমেরিকা যুক্তরাষ্ট্রের তালিকাভুক্ত, যা এই কলেজের স্নাতকদের বিদেশে আন্তর্জাতিক প্রতিযোগিতামূলক প্রবেশিকা পরীক্ষায় অংশ নিতে সক্ষম করবে।

 আরও দেখুন 
 বাংলাদেশের মেডিকেল কলেজের তালিকা।

 তথ্যসূত্র 

বহিঃসংযোগ

 অফিসিয়াল ওয়েবসাইট

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার হাসপাতাল
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:উত্তরার শিক্ষাপ্রতিষ্ঠান